दो सरकारी कर्मचारियों पर पुलिस से मारपीट का आरोप, गिरफ्तार
इसराना | इसरानाथाना में आकर झगड़ा करना दो सरकारी कर्मचारियों पर उस समय भारी पड़ गया। पुलिस ने दोनों को गिरफ्तार कर न्यायालय में पेश किया जहां से उन्हें न्यायिक हिरासत में भेज दिया गया। इसराना थाना में तैनात हेड कांस्टेबल ललित कुमार ने पुलिस को दी शिकायत में बताया कि वह गुरुवार रात 10 बजे थाने के गेट पर रहा था। तभी वहां एक पिकअप गाड़ी गेट के बीचो-बीच आकर रुकी। गाड़ी में सवार विकास पुत्र राजबीर जोगेंद्र पुत्र सुखबीर वासी खानपुर कलां को वहां से गाड़ी हटाने को कहा तो गाली गलोच करना शुरू कर दिया। विरोध करने पर मेरे साथ मार-पीट कर वर्दी फाड़ दी। आवाज लगाने पर साथी पुलिस कर्मियों ने आकर छुड़वाया। आरोपियों ने ललित का जान से मारने की धमकी दी। जांच पड़ताल में पता चला की जोगेंद्र हरियाणा भवन दिल्ली में तैनात है विकास उत्तर रेलवे दिल्ली में क्लर्क है। पुलिस ने दोनों के खिलाफ मामला दर्ज कर गिरफ्तार किया। पुलिस ने दोनों को पानीपत न्यायालय में पेश किया जहां से उन्हें न्यायिक हिरासत मे भेज दिया गया।
जोगेंद्र हरियाणा भवन दिल्ली में तैनात है विकास उत्तर रेलवे दिल्ली में क्लर्क है
hin_Deva hin_Deva hin_Deva